עודף קרינה עשוי להזיק ממש כמו חוסר קרינה. בחודשים יולי–אוגוסט השמש נמצאת בשיא הגובה שלה וכך גם הקרינה שמגיעה ממנה,  הקרינה הגבוהה עשויה לגרום לכוויות שמש על העלים והפירות, שמתפתחות לכתמים לבנים, צהובים וחומים.  במידה ומערכת הגידול נמצאת במקום שופע שמש, ובייחוד אם יש קירות לבנים מסביב, הצמחים עשויים לסבול מעודף קרינה.  בנוסף, צמחים מסתגלים לכמות הקרינה שמגיעה אליהם, ועשויים לסבול משינוי פתאומי בכמות הקרינה (כמו בעת העתקה ממקום למקום זיהוי: העונה היא קיץ, יש כתמים לבנים, צהובים וחומים על עלווה החשופה לשמש. הצמח נמצא בשמש מלאה והיה חשוף לקרינה גבוהה פתרון 1. הוסיפו לצמחים הצללה: תוכלו להשתמש ברשת צל 30% (עדיפות לרשתות מסוג “אלומינט”), או בסכך במבוק מרווח. 2. שתלו צפוף יותר: שתילה צפופה מאפשרת לצמחים להצל אחד על השני. 3. הימנעו מהעברה פתאומית של שתילים מחצי צל לשמש מלאה. במידת האפשר חשפו אותם לאיזור החדש באופן הדרגתי, או הוסיפו להם הצללה מקומית משלהם. 4. פחות מומלץ – העברת המערכת למקום מוצל יותר: בעוד מס’ חודשים יגיע החורף, ואז יגיעו בעיות של חוסר קרינה.